Lesse (viyaedje)

Lesse (si scrît et s' prononce parey e francès, mins e sistinme Feller, c' est Lèsse), c' est on hamtea di Rdû, asteure onk des viyaedjes do Grand Libin.

thumb

 Rilidjon 
I gn a pont d' eglijhe, mins ene tchapele dicåçtêye teyoricmint a Notru-Dame di Walcoû, mins k' on lome «tchapele Sint-Monon».

 Lomaedje et spotaedje des djins 
Sipotaedje : les Vessoûs; les Miclets.

 Nos di des plaeces di Lesse 
 Molhan
 Ås deus aiwes: (maxhe di l' Aiwe di Lesse et d' l' Aiwe d' Our)
 Li bwès-e-ban
 Li Rotche Mårtén
 Pinvå (fr. Pinval).

 Djeyografeye 
Raiwé di l' aiwe do minme no, ki vént d' inte Transene et Maissin, et court eviè Dåvdisse.

Gn a k' ene voye tarmakêye po-z î avni, ki raloye Ridû a Maissin.

On pout aler direk a Transene pa des voyes di bwès.

Tot londjant l' Aiwe di Lesse, on arive å Pont des Barbouyons, la k' on rdjond li bele voye di Rdû a Dåvdisse. 

 Istwere 
Al revintreye francesse, gn aveut on curé nén djureu si catcha dins on trô d' rotche dins les bwès inte Lesse et Transene. On voet co on M k' il a gravé dins l' pire.

On pordjet di nouzome båraedje so l' aiwe di Lesse diveut neyî tot l' viyaedje, dins les anêyes 1970. Li pordjet fourit abandné.

 Alére 
 Omer Marchal, Lesse, un village qui ne voulait pas mourir.

Categoreye:Hamteas del Walonreye
Categoreye:Veyes et viyaedjes di Walonreye